EkBass/fiwiki-20250220-pages-articles huggingface dataset:
Grimma

Grimma on kaupunki Leipzigin piirikunnassa Saksin osavaltiossa itäisessä Saksassa. Grimma mainitaan asiakirjoissa ensi kerran vuonna 1200, kaupungin alue laajeni 1900-luvulla ja 2000-luvun alussa mittavien kuntaliitosten ansiosta. Grimmassa on runsaasti historiallista arkkitehtuuria. == Maantiede == Grimma sijaitsee Saksin luoteisosassa Mulde-joen molemmin puolin. Linnuntie-etäisyys Leipzigista on noin 25 kilometriä kaakkoon ja Dresdenistä noin 75 kilometriä länsiluoteeseen. Grimmaan on liitetty lukuisia maalaiskuntia ja pikkukaupunkeja, etenkin vuonna 1994. Väkiluvultaan suurimpia liitoskunnista ovat Nerchau ja Mutzschen. Grimman osa-alueet eivät muodosta kaupunkirakenteellista kokonaisuutta, vaan niitä erottavat maatalousalueet ja metsätilkut. Kanta-Grimma sijaitsee kunnan länsiosassa. == Historia == Wettinin sukuun kuulunut Meißenin rajakreivi Otto der Reiche (1125–1190) perusti Grimman stategisesti otolliselle paikalle Mulden varrelle vuonna 1170. Kaupunkioikeudet Grimma sai 1220. Yritteliäs asujaimisto rakensi sillan Mulden yli ja kaupunki kasvoi. Erityisesti 1300-luku oli Grimman taloudellisen kukoistuksen kautta, sittemmin kaupunki jäi jossain määrin läheisen Leipzigin varjoon. Grimman linna, Grimmaer Schloss, rakennettiin 1400-luvulla ja se toimi Wettinin kuningassuvun sivuresidenssinä. Grimmassa järjestettiin useita maapäiviä vuodesta 1440 alkaen. Grimma liitettiin rautatieverkkoon 1866. Tulvakatastrofi koetteli Grimman vanhaakaupunkia 13. elokuuta 2002, kaikki tulvan tuhoamat rakennukset jälleenrakennettiin. Grimman vanhassakaupungissa Mulden länsirannalla on useita historiallisia rakennuksia. Joen ylittää historiallinen Pöppelmannbrücke, joka on barokkiarkkitehti Matthäus Daniel Pöppelmannin käsialaa. Aivan joen äärellä sijaitsee Hugo Nauckin (1837–1894) suunnittelema oppilaitos Gymnasium St. Augustin (1891). Koulun historia alkaa vuodesta 1550, jolloin perustettiin Landesschule Grimma. Koulu kärsi sekä toista maailmansotaa edeltäneestä että sitä seuranneesta diktatorisesta hallinnosta. Koulun vieressä on Grimman luostarikirkko, Klosterkirche Grimma, joka rakennettiin 1300–1430. Vanhankaupungin ytimessä on renessanssityylinen raatihuone. Grimman Frauenkirche-kirkon historia alkaa 1100-luvulta, ja sen 46-metriset kaksoistornit hallitsevat vanhankaupungin siluettia. == Talous ja liikenne == Grimman rautatieasema, Grimma Oberer Bahnhof, sijaitsee rataosuudella Borsdorf–Coswig. Moottoritie BAB 14 kulkee Grimman halki länsi–itäsuuntaisesti, Grimman liittymän yhteydessä on liike- ja teollisuusalue. == Lähteet == == Aiheesta muualla == *Grimma, Saksi, Saksa — Sunrise, Sunset and Daylength Luokka:Saksin kunnat Luokka:Saksan kaupungit
Sara Skyttedal

Sara Magdalena Skyttedal (s. 6. elokuuta 1986 Tyresö) on ruotsalainen poliitikko, joka edusti vuoteen 2024 asti maan kristillisdemokraattisesta puoluetta. Hän on toiminut vuodesta 2019 Euroopan parlamentin jäsenenä. == Tausta ja yksityiselämä == Skyttedal syntyi Tyresössä, mutta varttui Haningessa. Hän on opiskellut valtio-oppia, kansantaloustiedettä ja aatehistoriaa Tukholman yliopistossa, suorittamatta tutkintoa. Skyttedal on avoliitossa Jimmy Dihangin kanssa. Parille syntyi tammikuussa 2021 kaksoset, poika ja tytär. Skyttedal on uskonnoltaan katolinen. == Poliittinen ura == Skyttedalin poliittinen ura alkoi kristillisdemokraattien nuorisojärjestössä Kristdemokratiska ungdomsförbundetissa (KDU), johon hän liittyi vuonna 2002. Hän toimi vuosina 2013–2016 järjestön puheenjohtajana ja sitä ennen vuodesta 2011 ensimmäisenä varapuheenjohtajana. Vuosina 2011–2015 hän oli myös Euroopan kansanpuolueen (EPP) nuorisojärjestön Youth of the European People's Partyn (YEPP) varapuheenjohtaja. Ennen valintaansa europarlamenttiin Skyttedal toimi vuodesta 2016 kunnallisneuvoksena Linköpingin kunnassa. Hän oli myös kaupunginhallituksen ensimmäinen varapuheenjohtaja. Skyttedal oli Ruotsin kristillisdemokraattien kärkiehdokas europarlamenttivaaleissa 2019 ja tuli valituksi Euroopan parlamentin jäseneksi. Aiemmin hän oli ollut europarlamenttivaaliehdokkaana vaaleissa 2009 ja 2014. Skyttedal kuuluu Euroopan kansanpuolueen ryhmään ja on ollut varsinaisena jäsenenä teollisuus-, tutkimus- ja energiavaliokunnassa heinäkuusta 2019 sekä kansalaisvapauksien sekä oikeus- ja sisäasioiden valiokunnassa maaliskuusta 2021. Hän on ollut myös suhteista Irakiin vastaavan valtuuskunnan puheenjohtaja syyskuusta 2019. Skyttedal erosi KD:sta helmikuussa 2024. Hän on kertonut, ettei hänellä ole enää luottamusta puolueen puheenjohtajaa Ebba Buschia kohtaan. == Lähteet == == Aiheesta muualla == *Sara Skyttedalin verkkosivut Luokka:Ruotsalaiset europarlamentaarikot Luokka:Vuonna 1986 syntyneet Luokka:Elävät henkilöt
Kutilan kanava

Kutilan kanava on kanavahanke Taipalsaarella. Kanavan tarkoitus on yhdistää Pien-Saimaa ja Suur-Saimaa, jotta niiden välinen vesimatka lyhenisi. Kanavan sijainti olisi Taipalsaaren Rehulan kylässä sijaitsevasta Umianlammesta Kutilan taipaleen halki Pien-Saimaaseen. Kanavasta tulisi noin 400 metrin pituinen. Kanavahankkeen on arvioitu maksavan yli 15 miljoonaa euroa. Kanavan yhteyteen on suunniteltu myös pumppaamoja, joilla on arvioitu olevan Pien- Saimaan vedenlaatua parantava vaikutus. Kanavan arvioidaan valmistuvan vuonna 2025. ==Historia== Kanavan rakentamista samalle paikalle on ehdotettu jo 1860-luvulla. Silloin kanavahanke kulki nimellä "Kivitapaleen kanava". Tarkoituksena oli luoda paremmat vesitieyhteydet sahateollisuudelle. Kanavasta kaavailtiin 15 metrin levyistä, jotta senaikaiset tukkilautat saataisiin vedettyä kokonaisina läpi kanavan. Enso-Gutzeit oli vahvasti kanavan rakentamisen kannalla. Rautatieverkon kehittyminen vähensi vesiyhteyksien merkitystä puutavaran kuljetuksessa, joten kanavan rakentamista lykättiin. Vuoden 1912 tienoilla rakennettiin hirsirakennus Taipalsaaren Rehulan kylään kanavan johtohenkilöitä varten, mutta kanavahankkeen keskeytymisestä johtuen rakennuksesta tuli Rehulan koulu. ==Lähteet== Luokka: Suomen kanavat Luokka: Varsinainen Saimaa Luokka: Suur-Saimaan alue Luokka: Taipalsaaren luonto Luokka: Taipalsaaren rakennukset ja rakennelmat Luokka:Suunnitteilla olevat rakennukset ja rakennelmat
Renee Gracie

Renee Gracie (s. 5. tammikuuta 1995 Brisbane) on australialainen pornonäyttelijä ja entinen kilpa-autoilija. Kilpauransa aikana Gracieta kutsuttiin lempinimellä "Devil Princess". ==Moottoriurheilu== ===2013–2014=== Gracie aloitti uransa kartingista ja siirtyi samana vuonna ensimmäisenä naiskuljettajana Australian Porsche Carrera Cup -mestaruussarjaan, jossa kilpaili 2013–2015. Vuonna 2014 hän ajoi viidesti kymmenen parhaan joukkoon ja pääsi maaliin jokaisessa kilpailussa. ===2015=== Vuonna 2015 Gracie kilpaili V8 Supercarsin Super2 -sarjassa Paul Morris Motorsportin autolla. Hän oli ensimmäinen koko kauden ajanut naiskuljettaja neljääntoista vuoteen. Gracie sijoittui lopputuloksissa kahdeksanneksitoista. Kauden aikana Gracie ajoi myös V8 Supercarsin Bathurst 1000 -kilpailun Simona de Silvestron kanssa Prodrive Racing Australian tallin Ford FG X Falconilla. Kaksikosta tuli samalla ensimmäinen naiskuljettajakaksikko kyseiseen kilpailuun sitten vuoden 1998.<ref name="motorsport/> Gracie osui radalle valuneen nesteen vuoksi seinään kilpailun aikana, mutta auto saatiin korjattua ja de Silvestro pystyi ajamaan ajovuorollaan autolla 21. sijalle. ===2016=== Gracie jatkoi Paul Morrisin tallissa myös kaudella 2016 ja sai rahallista tukea öljy-yhtiö Caltexilta. Kauden aikana Gracie ajoi jälleen de Silvestron kanssa Bathurst 1000 -kilpailun, johon he osallistuivat Nissan Motorsport -tallin Nissan Altima L33 -autolla. Heidän lähtönsä 26. lähtöruudusta sujui ilman suuria ongelmia ja he ajoivat neljänneksitoista maaliin. ===2017=== Kaudella 2017 Gracie vaihtoi Dragon Motor Sport -talliin, mutta heikkojen suoritusten ja rahoituksen puuttuessa hänet korvattiin toisella kuljettajalla. ==Aikuisviihde== Kilpauran lopettamisen jälkeen Gracie ajautui taloudellisiin vaikeuksiin ja hänellä oli paljon velkoja maksettavana, minkä seurauksena hän yritti ensin tienata rahaa työskentelemällä automyyjänä. Hän siirtyi pian käyttämään Internetin aikuisviihdesivustoa, jonne laittoi myytäväksi alastonkuviaan. Hän ryhtyi myös pornonäyttelijäksi, koska koki tienaavansa aikuisviihteellä paremmin kuin kilpa-ajamisella. Aikuisviihteellä Gracie on tienannut kymmenistä tuhansista satoihin tuhansiin euroihin ja dollareihin kuukaudessa. Velanmaksun ohessa hän on pystynyt ostamaan myös talon ja auton. Uranvaihto on aiheuttanut Gracielle myös kritiikkiä. Hän on joutunut estämään verkossa intialaisia fanejaan, koska nämä ovat julkaisseet luvatta hänen alastonkuviaan huijaussivustoillaan tekaistuilla käyttäjätileillä. Supercars -sarjan järjestäjät ovat ilmoittaneet, että heillä ei ole mitään tekemistä Gracien uuden uravalinnan kanssa. Aikuisviihdeyhteyden vuoksi Instagram on poistanut Gracien tilin kuvia ja estänyt tämän käyttäjätilin. Kritiikistä huolimatta Gracien perhe tukee hänen ammattiaansa. ==Lähteet== Luokka:Australialaiset autourheilijat Luokka:Australialaiset pornonäyttelijät Luokka:Vuonna 1995 syntyneet Luokka:Elävät henkilöt
Susanna Angéus Kuoljok

Ingrid Susanna Angéus Kuoljok (12. heinäkuuta 1939 Jokimukka, Ruotsi – 28. lokakuuta 2009 Östhammar, Ruotsi) oli ruotsinsaamelainen kielentutkija ja eräs tärkeimmistä luulajansaamen kielen puolestapuhujista. ==Työura== Ensimmäiset oppimateriaalit äidinkielellään luulajansaamella Kuoljok tuotti 1970-luvulla ja toimi opettajana yliopistotason saamen kielen kursseilla. 1980-luvulla hän toimi yliopistonlehtorina Uppsalan yliopistossa ja saamenkielisten kokoelmien arkistonhoitajana Uumajan murre-, paikannimi- ja muistitietoarkistossa. Vuonna 1997 hän väitteli Uppsalan yliopistossa luulajansaamen kieliopista. Suuriin käännöstöihin Kuoljok osallistui, kun Uusi testamentti käännettiin 2003 uudestaan luulajansaamen kielelle. Virsikirja ja koraalikirja luulajansaameksi valmistuivat 2005 ja 2006. Vuodesta 1995 Kuoljok toimi jäsenenä Euroopan alueellisten tai vähemmistökielten peruskirjan toteutusta Ruotsissa valmistelleessa komiteassa ja sai aikaan että myös eteläsaamen ja uumajansaamen kielet tulivat julkisen tuen piiriin. ==Palkintoja== Kuoljok sai vuonna 2008 Saamelaisneuvoston kunniapalkinnon. ==Julkaisuja== * Sámij staplade : låhkåmbiehke K.B. Wiklunda girjes - Lärobok i lapska språket av K.B. Wiklund. Uusi laitos 1978 ja 1981. * Bágo rájdon : skrivövningar i lulesamiska, 1984 ja 1988. * Nominalavledningar på ahka i lulesamiskan, 1997. * Giellaj hilá (Karin Tuoljan ja Annelie Korakin kanssa). Luulajansaamen kielioppi, 1999. * Ådå Testamennta (Olavi Korhosen ja Läster Wikströmin kanssa). Uusi testamentti, 2000. * Lulesamiska : ett hotat minoritetsspråk i Skandinavien, 2003. ==Lähteet== Luokka:Saamelaiset kielitieteilijät Luokka:Saamelaiskielten tutkijat Luokka:Ruotsalaiset kielitieteilijät Luokka:Vuonna 1939 syntyneet Luokka:Vuonna 2009 kuolleet
Sanna Nuutinen

Sanna Nuutinen (s. 8. huhtikuuta 1991 Helsinki) on suomalainen golfpelaaja. Hän on aloittanut golfin golfvalmentajana toimineen isänsä opastuksella, omien sanojensa mukaan puoliväkisin, jo 7-vuotiaana ja suoritti green cardin jo 11-vuotiaana. Nuutinen on pelannut ammattilaisena vuodesta 2014 lähtien. Hänen seuransa Suomessa on Keimola Golf ja hänen valmennuksestaan vastaavat päävalmentaja David da Silva, apuvalmentaja Niklas Dahlgren ja fysiikkavalmentaja Jesse Talikka. Nuutinen pääsi ylioppilaaksi Mäkelänrinteen urheilulukiosta vuonna 2010 ja valmistui kandidaatiksi Texas Christian Universitysta Yhdysvalloissa vuonna 2014 oppiarvolla Bachelor of Science in sport psychology. Hänen paras saavutuksensa ovat European Tourin kokonaisrankingin 5. sija vuonna 2020, Euroopan kiertueen yksi kakkossija, kolme kolmossijaa, European Chalenge Tourin kolme voittoa, amatöörinä joukkueessa MM-pronssia vuonna 2012 yhdessä Krista Bakkerin ja Noora Tammisen (nyk. Komulaisen) kanssa, joka on Suomen kautta aikain paras saavutus MM- tasolla. Nuutinen voitti EM-pronssia vuonna 2013 ja EM-hopeaa vuonna 2014. Suomen maajoukkueessa Nuutinen aloitti jo vuonna 2005. Nuutinen kertoo harjoittelevansa golfia jopa kahdeksan tuntia päivässä, parhaimmillaan 600 lyöntiä päivässä. Nuutinen pääsee kolmantena suomalaisena pelaamaan LPGA- kiertueella Yhdysvalloissa kaudella 2022. Nuutinen teki historian ensimmäisen par-nelosella tehdyn hole-in-onen Ladies European Tourin kilpailussa Prahan lähellä kesäkuussa 2021 lyötyään 230-metrisellä reiällä pallon reikään ensimmäisellä lyönnillään. == Lähteet == Luokka:Suomalaiset golfaajat Luokka:Vuonna 1991 syntyneet Luokka:Elävät henkilöt
Saché

Saché on kunta Ranskassa Indre-et-Loiren departementissa Centre-Val de Loiren alueella. Se sijaitsee Indrejoen varrella, noin 25 kilometriä Toursin kaupungista lounaaseen. Sachéssa on keskiaikainen linna Château de Saché. Linna toimii nykyään museona. Musée Balzac on perustettu linnassa työskennelleen kirjailija Honoré de Balzacin kunniaksi. Hän asui linnassa useita kertoja 1830- ja 1840-luvulla, aloittaen siellä muun muassa teoksen Ukko Goriot kirjoittamisen. Museo perustettiin vuonna 1951, vähän yli sata vuotta Balzacin kuoleman jälkeen. ==Lähteet== ==Aiheesta muualla== Luokka:Indre-et-Loiren kunnat
Mocímboa da Praian piiri

Mocímboa da Praian piiri on Mosambikin pohjoisimpaan Cabo Delgadon maakuntaan kuuluva piiri (). Piiri rajoittuu idässä Intian valtamereen, etelässä Macomian piiriin, lounaassa Muidumben piiriin, lännessä Muedan piiriin, luoteessa Nangaden piiri ja pohjoisessa Palman piiriin. Vuonna 2017 piirin väkiluku oli 127 705. Hallintokeskus on Mocímboa da Praian rantakaupunki. Piirin pinta-ala on 3 524 neliökilometriä (4,5 % maakunnan pinta-alasta). Palman ja Mocímboa da Praian piirin edustalta on rannikon läheiseltä merialueelta löydetty laaja maakaasuesiintymä. Näiden luonnonvarojen hyödyntämiseksi on esimerkiksi ranskalainen energiayhtiö Total tehnyt vuoteen 2019 mennessä 20 miljardin euron suuruiset investointipäätökset. Totalin maakaasun nesteytyslaitos on suunnitelmien mukaan ollut tarkoitus ottaa käyttöön ja maakaasun toimitusten alkaa vuoteen 2024 mennessä. Maakaasuesiintymä sijoittuu Quirimbas-saariryhmän pohjoisosien ympäristöön. Ainakin vuosina 2017 ja 2020 on uutisoitu islamististen jihadistiryhmien tekemistä hyökkäyksistä Mocímboa da Praian piirin alueella. Elokuussa 2020 uutisoitiin, että terroristijärjestö Isisiin kytkeytyvät islamistiset ryhmät olivat vallanneet maakaasukenttien huoltoliikenteelle tärkeän Mocímboa da Praian satamakaupungin ja tehneet tätä edeltävinä viikkoina iskuja ympäröiviin kyliin. Vuodesta 2017 maakunnassa kapinoinut ja iskuja tehnyt jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) on saanut tukea muun muassa Isisin Keski-Afrikan osastolta (ISCAP). Isisin tavoitteena on luoda alueelle islamilainen kalifaatti. Nuoria taistelijoita sisältäviä terroristiryhmiä kutsutaan paikallisesti nimellä al-Shabab ("nuoret"). Mocímboa da Praian ja Palman piirien lisäksi aseellisia yhteenottoja on ollut myös Mocímboa da Praian piirin lounaispuolella sijaitsevassa Muidumben piirissä. == Lähteet == Luokka:Mosambikin piirit Luokka:Cabo Delgadon maakunta
Our Idiot Brother

Our Idiot Brother on vuonna 2011 ensi-iltansa saanut Jesse Peretzin ohjaama yhdysvaltalainen draamakomediaelokuva, jonka pääosissa nähdään Paul Rudd, Elizabeth Banks, Zooey Deschanel ja Emily Mortimer. Elokuva kertoo idealistisesta mutta typerästä Nedistä, joka saapuu yllättäen kolmen sisarensa elämään. ==Rooleissa== Luokka: Yhdysvaltalaiset draamakomediaelokuvat Luokka:Vuoden 2011 yhdysvaltalaiset elokuvat
Kermalikööri

Kermaliköörit ovat liköörejä, joiden raaka-aineena on käytetty kermaa ja jotain yleensä voimakkaanmakuista alkoholijuomaa. Niiden säilyvyys on heikompi kuin useimpien liköörien, ja avattu pullo tulee säilyttää jääkaapissa ja käyttää loppuun viimeistään parin viikon sisällä. ==Joitain kermaliköörejä== * Amarula, eteläafrikkalainen kermalikööri, joka sisältää marula-hedelmistä tislattua alkoholia. * Irish Cream, joka sisältää irlantilaista viskiä. Baileys Irish Cream on näistä ensimmäinen ja tunnetuin. * Dooley's, saksalainen kermalikööri, jossa on toffeeta ja vodkaa. * Heather Cream, Irish Creamia muistuttava likööri, joka tehdään skotlantilaisesta single malt- viskistä. * Disaronno Velvet, amaretto-pohjainen italialainen kermalikööri. ==Lähteet== Luokka:Liköörit
Sjölaxin kartano

Sjölaxin eli Syvälahden kartano on keskiajalta peräisin oleva aateliskartano Kemiönsaaren kunnassa.Otavan Suuri Ensyklopedia 11, s. 8674 (s.v. Kemiö). Helsinki 1982. ISBN 951-1-06892-X Kartanon päärakennus edustaa 1800-luvun kartanotyyliä. Päärakennuksen yhteydessä on samalta ajalta peräisin oleva puisto Vilan. Kaksikerroksinen päärakennus on tehty puusta. Kartanon pihapiirissä on empiretyylinen talli ja uusgoottilainen viljamakasiini. Sjölaxin kartano on perustettu historiallisen vesireitin varrelle Syvälahden rannalle 1500-luvulla. Alueelta on löytynyt pronssi- ja rautakautisia röykkiöhautoja. Sjölaxin rälssitilasta tuli säterikartano Kustaa Vaasan aikana. Kartano jaettiin kahdeksi säteritilaksi 1500-luvun lopulla ja Clas Jägerskiöld yhdisti tilat 1600-luvun lopulla. Tilasta muodostettiin fideikomissi vuonna 1791. Kartano kuuluu edelleen Jägerskiöldin suvulle. ==Lähteet== Luokka:Suomen kartanot Luokka:Kemiönsaaren rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Tasha de Vasconcelos

Tasha Sandra Mota e Cunha de Vasconcelos (s. 15. elokuuta 1966 Beira) on mosambikilaissyntyinen brittiläis-portugalilainen malli, näyttelijä ja hyväntekijä. Hän on myös Pasteur-instituutin puolestapuhuja ja YK:n hyvän tahdon lähettiläs. == Elämäkerta == ===Lapsuus=== De Vasconcelos syntyi Mosambikin Beirassa perheeseen, jossa isä oli portugalilainen ja äiti brittiläinen. He muuttivat Mosambikin levottomuuksien vuoksi Kanadaan vuonna 1980, missä de Vasconcelos opiskeli kansainvälisiä suhteita Brittiläisen Kolumbian yliopistossa. === Mallina === De Vasconcelos aloitti mallin uransa 19-vuotiaana Elite Model Management -mallitoimiston kykyjenetsijän avustuksella New Yorkissa ja otti käyttöönsä Tasha-nimen. Hän teki töitä muun muassa Dolce & Gabbanalle, Van Cleef & Arpelsille, Diorille ja Yves Saint Laurentille. === Näyttelijänä === De Vasconcelos aloitti näyttelemisen ranskalaisessa elokuvassa Riches, belles etc. vuonna 1998, jonka jälkeen opiskeli draamaa ja puhetaitoa ranskalaisessa cours Florent -yksityiskoulussa, Lontoon Royal Central School of Speech and Dramassa sekä Los Angelesin The Actors Studiolla. Televisiossa de Vasconcelos näytteli muun muassa BBC:n vuonna 2000 tuottamassa komediasarjassa Tunarin päiväkirja, missä hän näytteli Lauren Hudsonia. Hän näytteli myös kanadalaisessa televisiosarjassa Aarteenmetsästäjä. Hän on näytellyt myös elokuvissa Johnny English ja Vaarallinen suhde. Teatterissa de Vasconcelos on näytellyt Tennessee Williamsin kirjoittamassa näytelmässä Camino Real, johon hän osallistui Lontoon Tristan Bates -teatterin näyttämöllä. === Hyväntekeväisyys === De Vasconcelos teki paluun Afrikkaan vuonna 1996, mistä lähtien hän on toiminut avustusjärjestöjen ja hyväntekeväisyyden puolestapuhujana. Hän perusti AMOR- säätiön (Aide Mondiale Orphelins Réconfort) vuonna 2006. Vuonna 2010 hänet nimitettiin Euroopan unionin lähettilääksi, jonka tehtävät keskittyivät köyhyyden ja yhteisön ulkopuolelle sulkemisen vastaiseen työhön. Hän sai Unescon hyväntekijän arvonimen vuonna 2005. ==Lähteet== Luokka:Kanadalaiset mallit Luokka:Kanadalaiset näyttelijät Luokka:Vuonna 1966 syntyneet Luokka:Elävät henkilöt
Aila Rissanen

Aila Marjatta Rissanen (ent. Rissanen-Tukiainen; s. 5. joulukuuta 1946 Kymi) on suomalainen sisätautien erikoislääkäri ja professori (2000), joka tunnetaan julkisuudessa erityisesti lihavuus- ja syömishäiriötutkijana. Hän on ollut perustamassa esimerkiksi HYKS:n syömishäiriöyksikköä ja lihavuustutkimusyksikköä. Rissanen tuli ylioppilaaksi vuonna 1966 Kotkassa. Hän valmistui Helsingin yliopistosta lääkäriksi (LL 1972) ja lääketieteen tohtoriksi (LKT 1980). Hänen englanninkielinen väitöskirjansa (1980) tarkasteli sepelvaltimotaudin esiintymistä ja taudin riskitekijöitä suomalaisten nuorten ja keski-ikäisten miesten perheissä. Tutkimustyö oli otsikoitu Familiar occurrence of coronary heart disease and its risk factors : a study on 415 families of young and middle-aged Finnish men with and without coronary heart disease. Sisätautien erikoislääkäri (1984), kliinisen ravitsemusopin pätevyys (Göteborgin yliopisto, 1985), Helsingin yliopiston sisätautien dosentti (1986), kansanterveystieteen (TaY, 1986). Työurallaan Rissanen toimi terveyskeskuslääkärinä Kotkassa (1982-1983). Osana jatko- opintojaan hän oli vieraileva tutkija Yhdysvaltojen terveysvirastossa (NIH) Bethesdassa (NHLBI, 1975-1976). HYKSin III sisätautien klinikalla (1981-1983). Tampereen yliopiston apulaisprofessori (1983-1984). Göteborgin yliopiston kliinisen ravitsemustieteen laitoksella (1983-1985). Kokkolan keskussairaalan ylilääkäri (1984-1991). Kansaneläkelaitoksen asiantuntijalääkäri 1991-2011. Rissaselle myönnettiin ansioituneelle lääketieteen alan tutkijoiden kouluttajalle Maud Kuistilan palkinto vuonna 2016. ==Lähteet== ==Aiheesta muualla== * * Näin painoa voi oikeasti pudottaa – lihavuustutkija arvioi 10 uutta tutkimuslöydöstä (4.9.2017) (is.fi) * Professori: Liian nopea laihduttaminen voi saada aikaan sappikivet ja "sisäsyntyisen kannibalismin" (8.7.2016) (yle.fi) Luokka:Vuonna 1946 syntyneet Luokka:Elävät henkilöt Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit
Ethel Swahn-Luutonen

Ethel Swahn-Luutonen (sukunimi esiintyy myös muodossa Svahn-Luutonen, 7. toukokuuta 1908 Pietari – 26. toukokuuta 1985 Vaasa) oli suomalainen näyttelijä ja taiteilija. Swahn-Luutonen maalasi akvarelleja asuinkaupungeistaan Kuopiosta ja Vaasasta. Hän oli Kuopion kuvataiteilijat ry:n eli Ars Liberan ja Pohjalaisen Taiteilijaliiton jäsen. Hän toimi Vaasassa myös piirustuksenopettajana. thumb|Pietari Kurvisen muistomerkki, Ilomantsi, 1968. Swahn-Luutonen suunnitteli lähetyssaarnaaja Pietari Kurvisen muistomerkin, joka paljastettiin vuonna 1968. Muistomerkki on Ilomantsin luterilaisen kirkon pihalla. == Lähteet == Luokka:Suomalaiset taidemaalarit Luokka:Suomalaiset näyttelijät Luokka:Vuonna 1909 syntyneet Luokka:Vuonna 1985 kuolleet
Anna Maria Muccioli

Anna Maria Muccioli (s. 15. elokuuta 1964) on sanmarinolainen poliitikko, joka on toiminut San Marinon kapteenivaltionhoitajana eli valtionpäämiehenä. == Tausta ja yksityiselämä == Muccioli on syntynyt San Leon kaupungissa Italiassa, mutta on San Marinon kansalainen. Hän opiskeli oikeustiedettä Urbinon yliopistossa ja valmistui juristiksi vuonna 1994. Vuosina 2003–2008 hän toimi Chiesanuovan kaupungin capitanona eli pormestarina. Tuolloin hän myös liittyi San Marinon kristillisdemokraattinen puolueeseen.. Hän aloitti vuonna 2012 San Marinon mafianvastaisen komission johtajana. Muccioli on naimisissa ja parilla on kaksi lasta. == Poliittinen ura == Muccioli valittiin San Marinon suur- ja yleisneuvoston edustajaksi ensimmäisen kerran vuonna 2011. Syynä oli se, että edustaja Alessandro Scarano erosi saatuaan syytteet huumausainerikoksesta.. Muccioli ja Gian Carlo Capicchioni valittiin syyskuussa 2013 kapteenivaltionhoitajiksi. He astuivat virkaansa 1. lokakuuta.. == Lähteet == Luokka:Sanmarinolaiset poliitikot Luokka:San Marinon kapteenivaltionhoitajat Luokka:Vuonna 1964 syntyneet Luokka:Elävät henkilöt
Valeria Ciavatta

Valeria Ciavatta (s. 16. tammikuuta 1959) on sanmarinolainen poliitikko, joka on toiminut maansa kapteenivaltionhoitajana kahdesti: ensimmäinen kausi alkoi lokakuussa 2003 ja toinen huhtikuussa 2014. Ciavatta syntyi vuonna 1959. Hän opiskeli Urbinon yliopistossa ja kirjoitti lopputyönsä perheoikeudesta.. Ciavatta kuului Kansan allianssi -puolueeseen (ita. Alleanza Popolare), kunnes se yhdistettiin Tulevaisuuden tasavaltaan vuonna 2017. San Marinon suur- ja yleisneuvosto valitsi Ciavattan (yhdessä Beccarin kanssa) kapteenivaltionhoitajiksi tämän toiselle kaudelle maaliskuussa 2014. He aloittivat virassaan 1. huhtikuussa. == Kunnianosoituksia == * Italian tasavallan ansioritarikunta (Italia, 2014). == Lähteet == Luokka:Sanmarinolaiset poliitikot Luokka:San Marinon kapteenivaltionhoitajat Luokka:Vuonna 1959 syntyneet Luokka:Elävät henkilöt
Fausta Morganti

Fausta Simona Morganti (20. elokuuta 1944 – 2. helmikuuta 2021) oli sanmarinolainen poliitikko, joka toimi maansa kapteenivaltionhoitajana eli valtionpäämiehenä vuonna 2005. Hän edusti aluksi san Marinon kommunistista puoluetta ja sittemmin PSD:tä. Tultuaan valituksi San Marinon suur- ja yleisneuvostoon ensimmäisen kerran vuonna 1974 Morganti oli ensimmäisten naisten joukossa. Hän kampanjoi kiivaasti San Marinon tasavallan yliopiston perustamisen puolesta 1980-luvulla. Morganti ilmoitti jättävänsä politiikan vuonna 2006, koska oli tyytyväinen saavutuksiinsa ja tultuaan valituksi valtionpäämieheksi.. Siviiliammatiltaan Morganti oli kieltenopettaja. Morganti kuoli saatuaan koronaviruksen 2. helmikuuta 2021 ollessaan 76-vuotiaana. Hänen muistotilaisuutensa pidettiin 6. helmikuuta. Morgantin 98-vuotias äiti kuoli samana päivänä.. == Lähteet == == Aiheesta muualla == * Morgantin antama haastattelu San Marino RTV -kanavalle vuodelta 2019 Luokka:Sanmarinolaiset poliitikot Luokka:Vuonna 1944 syntyneet Luokka:Vuonna 2021 kuolleet Luokka:San Marinon kapteenivaltionhoitajat
Sini Hursti

Sini Hursti (s. 1984) on suomalainen hyväntekijä, joka on toiminut vuodesta 2019 Veikko ja Lahja Hurstin Laupeudentyön toiminnanjohtajana. Hurstin vanhemmat ovat hyväntekijä Heikki ja Eija Hursti, joka menehtyi vuonna 2019. Lisäksi Hurstin sisaruksia ovat radiojuontaja Ari sekä Ruth Hursti. Hurstin isovanhemmat olivat Veikko ja Lahja Hursti, ja hänen isänsä serkku on tietoturva-asiantuntija Harri Hursti. == Lähteet == Luokka:Hyväntekeväisyyden harjoittajat Luokka:Suomalaiset yhteiskunta-aktivistit Luokka:Vuonna 1984 syntyneet Luokka:Elävät henkilöt
Katie Zaferes

Katie Zaferes (o.s. Hursey, s. 9. kesäkuuta 1989 Hampstead, Yhdysvallat) on yhdysvaltalainen triathlonisti, olympiamitalisti ja maailmanmestari. Zaferes kilpaili ensimmäistä kertaa eliittisarjassa vuonna 2013. Ensimmäisen voiton Zaferes saavutti vuonna 2013 ITU Triathlon World Cupissa. Samana vuonna hän aloitti kilpailemisen myös triathlonin MM-kilpailuissa. Vuonna 2015 Zaferes saavutti MM-kilpailusarjassa useita palkintopallisijoja ja oli kauden päätteeksi viides. Vuonna 2016 hän oli MM-sarjassa neljäs voitettuaan Hampurin osakilpailun. Zaferes osallistui myös Rio de Janeiron olympialaisiin 2016. Hän oli uintiosuuden jälkeen toinen ja pyöräosuuden kymmeneksi nopein, mutta juoksuosuuden 42. nopein ja hänen loppusijoituksensa oli 18. Vuoden 2017 MM- kilpailusarjassa Zaferes saavutti usean palkintopallisijoituksen sekä saavutti uransa ensimmäisen MM-mitalin oltuaan lopulta kolmas. Vuonna 2018 Zaferes saavutti MM-hopeaa oltuaan useasti joko toinen tai kolmas MM-osakilpailuissa. Vuonna 2019 Zaferes voitti MM-sarjan osakilpailuista Abu Dhabin, Bermudan, Yokohaman, Montrealin ja Lausannen osakilpailun. Tämä riitti Zaferesin uran ensimmäiseen maailmanmestaruuteen. Vuodelle 2021 siirretyissä Tokion olympialaisissa Zaferes sai naisten yksilökilpailussa pronssia. Hän oli lisäksi mukana Yhdysvaltain joukkueessa, joka voitti sekaviestin olympiahopeaa. ==Lähteet== Luokka:Yhdysvaltalaiset triathlonistit Luokka:Yhdysvaltalaiset olympiamitalistit Luokka:Vuonna 1989 syntyneet Luokka:Elävät henkilöt
FS Gloire

Gloire on ollut usean Ranskan laivaston aluksen nimenä, kuten: *FS Gloire (1859), Gloire-luokan ironclad *FS Gloire (1900), Gloire-luokan risteilijä *FS Gloire (1935), La Galissonnière -luokan kevyt risteilijä.
Anna Nurmi

Anna Nurmi (s. 1997) on suomalainen jalkapalloilija, pelipaikaltaan puolustaja. Hän on edustanut Kansallisessa Liigassa Tikkurilan Palloseuraa kausina 2020–2021 ja Kuopion Palloseuraa kaudella 2022. Kaudella 2020 hän pelasi Liigassa 17 ottelua. TiPS ylsi Liigassa SM-hopealle ja pelasi myös Suomen Cupin loppuottelussa. Kaudella 2021 Nurmi pelasi Liigassa 22 ottelua ja teki yhden maalin PK-35 Vantaata vastaan. Joukkue saavutti tuolloin toistamiseen SM-hopeaa. Kaudella 2022 Nurmi voitti KuPS:in joukkueessa liigamestaruuden. Hän pelasi kauden aikana 19 liigaottelua ja teki yhden maalin Oulu Nice Socceria vastaan. Nurmi edusti Ykkösessä Malmin Palloseuraa kausina 2016–2017 ja Pallokerho-35:tä kausina 2018–2019. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Harha-askel

Harha-askel voi tarkoittaa seuraavia: * Harha-askel (Escapade), Robert Z. Leonardin elokuva vuodelta 1935 * Harha-askel, Erik Häkkisen elokuva vuodelta 1964 * Harha-askel (), jakso televisiosarjan Simpsonit 1. tuotantokaudella.
Garcilaso de la Vega

Garcilaso de la Vega (1501 Toledo, Espanja – 1536 Nizza, Ranska) oli espanjalainen runoilija. Garcilaso de la Vega oli arvostettua sukua ja hovimies. Hän osallistui Fréjusin taisteluun, jossa hän haavoittui kuolettavasti. Garcilaso de la Vega oli Espanjan merkittävimpiä renessanssilyyrikoita ja sai runoihinsa vaikutteita Vergiliukselta, Petrarcalta ja Torquato Tassolta. Hän sovelsi oktametria, ja hänen ansiostaan se omaksuttiin espanjalaisessa runoudessa laajalti käyttöön. Hänen tuotantonsa oli varsin suppea. ==Suomennetut teokset== * Nemoroson valitus: Ensimmäinen eklogi: ote (Salicio y Nemoroso: Egloga I), suom. Aale Tynni. Suomennos kattaa ensimmäisen eklogin rivejä 239–351. ;Antologioissa ** Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 ** Tuhat laulujen vuotta: valikoima länsimaista lyriikkaa, toim. Aale Tynni. WSOY 1957, 1974, 2004 ==Lähteet== ==Aiheesta muualla== Luokka:Espanjalaiset runoilijat Luokka:Vuonna 1501 syntyneet Luokka:Vuonna 1536 kuolleet
Jenni Huttunen

Jenni Huttunen (s. 27. toukokuuta 2003) on suomalainen jalkapalloilija, pelipaikaltaan keskikenttäpelaaja tai hyökkääjä. Hän on edustanut Kansallisessa Liigassa Tikkurilan Palloseuraa kaudella 2020 ja PK-35 Vantaata kaudella 2022. Kaudella 2020 hän pelasi Liigassa 15 ottelua ja teki niissä kolme maalia, joista jokaisen TiPS:in yhden maalin erolla voittamassa ottelussa (vastustajina TPS, KuPS ja Ilves). TiPS ylsi Liigassa SM-hopealle ja pelasi myös Suomen Cupin loppuottelussa. Huttunen on edustanut Futsal-liigassa Team Vanpaa vuosina 2019–2020 ja HIFK Futsalia vuonna 2021. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 2003 syntyneet Luokka:Elävät henkilöt
Puikkounikot

Puikkounikot (Roemeria) on unikkokasveihin kuuluva kasvisuku. Se on nimetty sveitsiläisen kasvitieteilijän Johann Jacob Roemerin mukaan. Puikkounikoihin kuuluu kahdesta kuuteen lajia, jotka kaikki on sijoitettu tai sijoitetaan joidenkin lajitietokantojen mukaan laajempaan unikoiden (Papaver) sukuun. == Lajeja == Puikkounikoihin luettevia lajeja erään taksonomian mukaan:Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 50.)Aghababian, M. (2011): Papaveroideae. – In: Euro+Med Plantbase – the information resource for Euro-Mediterranean plant diversity: Roemeria Suomen Lajitietokeskus: Puikkounikot – Roemeria * hietaunikko (Roemeria argemone, syn. Papaver argemone) – Alkuperäinen Euroopassa ja Välimeren alueella. Suomessa harvinainen satunnaistulokas. * purppuraunikko eli saksanunikko (Roemeria hybrida, syn. Papaver bivalve, Papaver dodecandrum) (eri laji kuin Papaver hybridum) – Välimeren alueella. Suomessa harvinainen satunnaistulokas. * Roemeria refracta – Lähi-idässä ja Kaukasiassa. ** köyryunikko eli persianunikko (R. refracta subsp. occidentale, syn. Papaver refractum subsp. occidentale) == Lähteet == Luokka:Unikkokasvit
Annika Haanpää

Annika Haanpää (s. 7. heinäkuuta 1998) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Turun Palloseuraa kausina 2014–2019, Tikkurilan Palloseuraa kausina 2020–2021 ja Helsingin Jalkapalloklubia kaudella 2022. Hän on pelannut Liigassa ennen kauden 2023 alkua kaikkiaan 143 ottelua ja tehnyt niissä yhdeksän maalia, joista kolme kaudella 2017, kolme kaudella 2019 ja kolme kaudella 2021. Haanpää saavutti SM-hopeaa kausina 2016, 2020, 2021 ja 2022 sekä ylsi Suomen Cupissa loppuotteluun kausina 2020 ja 2022. Haanpään kasvattajaseura on Euran Pallo. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Neea Hassinen

Neea Hassinen (s. 2001) on suomalainen jalkapalloilija, pelipaikaltaan hyökkääjä. Hän on edustanut Liigassa Tikkurilan Palloseuraa kausina 2019–2021. Hän on pelannut Liigassa kaikkiaan 27 ottelua ja tehnyt niissä yhden maalin, kauden 2021 ensimmäisessä ottelussaan Tampereen Ilvestä vastaan. Hassinen on juniorisarjoissa edustanut Laajasalon Palloseuraa ja Helsingin Jalkapalloklubia. Hassinen on pelannut Futsal-liigassa Team Vanpan joukkueessa. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 2001 syntyneet Luokka:Elävät henkilöt
Suomen Tiedekeskukset

Suomen tiedekeskusyhdistys on vuonna 2020 perustettu suomalainen tiedekeskusverkosto. Sen päätehtävinä on edistää tiedekeskusten yhteiskunnallista vaikutusta verkostoyhteistyöllä ja edistää suomalaista tiedepääomaa ja tasa-arvoa uusien lähestymistapojen avulla. Yhdistys on osa FINSCI-tutkimuskonsortiota, joka keskittyy tiedepääoman tutkimiseen ja sen kasvattamiseen. Yhdistys perustettiin kansallisen verkoston pohjalta, jonka aloitti kymmenen tiedekeskuksen ryhmä. Tällä hetkellä yhdistyksellä on 9 varsinaista jäsentä: Arktikum ja Tiedekeskus Pilke Rovaniemellä, Tiedekeskus Tietomaa Oulussa, Tiedekeskus Heureka Vantaalla, Tekniikan museo Helsingissä, Suomen luontokeskus Haltia Espoossa, Suomen Metsämuseo Lusto Punkaharjulla, Joensuun Tiedeseura ry ja Sodan ja rauhan keskus Muisti Mikkelissä. Lisäksi Turun yliopiston Tiedekeskus ja Varkauteen perustettava uusi tiedekeskus ovat verkoston jäseniä. ==Aiheesta muualla== *Suomen Tiedekeskukset ry verkkosivu Luokka:Suomen tiedekeskukset
Pikkupalpakko

Pikkupalpakko (Sparganium natans) on palpakoihin kuuluva monivuotinen vesikasvi. Se on 8–30 senttimetriä pitkäksi kasvava kohenevavartinen juurakollinen ruohokasvi. Lehdet kasvavat lyhyehköiksi tai virtavedessä melko pitkiksikin, tavallisesti 3–6 millimetriä leveiksi. Ne ovat tupellisia, litteitä, velttoja, vaaleanvihreitä, läpikuultavia, monisuonisia ja tylpähköjä. Kukintoranka on haaraton, lyhyt ja tiheä. Kukinnossa on useita pallomaisia, monikukkaisia sykeröitä tiheänä ryhmänä, hedesykeröt kasvavat emisykeröiden yläpuolella. Hedesykeröitä on tavallisesti yksi tai harvoin kaksi, emisykeröitä on yhdestä kolmeen, jälkimmäiset ovat kaikki lehtihankaisia. Pikkupalpakon hedelmä on kuivahko luumarja, leveän sukkulamainen, väriltään vaaleanruskea tai kellertävä, 3–4 mm pitkä, kärkiodan pituus on noin 1 mm.Pinkka – Lajintuntemuksen oppimisympäristö: Pikkupalpakko (Sparganium natans) Pikkupalpakko risteytyy muun muassa kaitapalpakon, rantapalpakon, siimapalpakon ja pohjanpalpakon kanssa. Suomessa pikkupalpakkoa esiintyy yleisenä koko maassa. Vain pohjoisessa Lapissa se on vähälukuisempi.Kasviatlas 2018: Pikkupalpakon (Sparganium natans) levinneisyys Suomessa. Laji kasvaa Suomessa ojissa, lammikoissa, allikoissa ja suojaisissa poukamissa matalassa vedessä muta- ja turvepohjalla. Toisinaan se kasvaa märällä maalla, joskus puroissa ja joissa virtaavassa vedessä. == Lähteet == Luokka:Palpakot
Kaitapalpakko

Kaitapalpakko (Sparganium angustifolium) on palpakoihin kuuluva monivuotinen vesikasvi. Se on 20–100 senttimetriä pitkäksi kasvava juurakollinen ruohokasvi. Lehdet ovat pystyhköjä ilmalehtiä tai velttoja kelluslehtiä vedessä. Kukinto koostuu useista pallomaisista ja monikukkaisista sykeröistä, hedesykeröt ja emisykeröt kasvavat erillään. Kaitapalpakko risteytyy usein rantapalpakon (Sparganium emersum) tai siimapalpakon (Sparganium gramineum) kanssa.Pinkka – Lajintuntemuksen oppimisympäristö: Kaitapalpakko (Sparganium angustifolium) Suomessa kaitapalpakkoa esiintyy koko maassa. Se on yleisempi maan itä- ja pohjoisosassa kuin lännessä ja etelässä.Kasviatlas 2022: Kaitapalpakon (Sparganium angustifolium) levinneisyys Suomessa. Laji kasvaa Suomessa karuissa järvissä, joissa, kalliolammikoissa, suolammissa ja kaivannoissa matalassa vedessä mutapohjalla. Se kasvaa harvoin vesirajan yläpuolella. == Lähteet == Luokka:Palpakot
Georgia Taylor-Brown

Georgia Taylor-Brown (s. 15. maaliskuuta 1994, Manchester) on brittiläinen triathlonisti ja olympiavoittaja. Taylor-Brown on kilpaillut triathlonin eliittisarjassa vuodesta 2016 lähtien. Vuonna 2017 hän osallistui joihinkin triathlonin MM-kilpailujen osakilpailuihin, mutta vuonna 2018 hän kilpaili lähes kaikissa osakilpailuissa saavuttaen kauden päätteeksi MM-hopeaa. Vuonna 2019 MM-sarjassa Taylor-Brown voitti Leedsin osakilpailun ja saavutti myös yhden toisen ja yhden kolmannen sijan. Lopputuloksissa hän oli jälleen kolmas. Vuodelle 2021 siirretyissä Tokion olympialaisissa Taylor-Brown sai naisten yksilökilpailussa hopeaa. Hän oli lisäksi mukana Ison-Britannian joukkueessa, joka voitti sekaviestin olympiakultaa. ==Lähteet== Luokka:Brittiläiset triathlonistit Luokka:Brittiläiset olympiavoittajat Luokka:Vuonna 1994 syntyneet Luokka:Elävät henkilöt
IIT Delhi

Intian teknillinen korkeakoulu Delhissä (, lyh. IIT Delhi, tai IITD) on Intian Delhin pääkaupunkiterritorion South-Delhin piirikunnan alueella toimiva julkinen, kooltaan pienehkö, monialainen teknillinen korkeakoulu ja tutkimusyliopisto. Vuonna 1961 (1963) perustettu IIT Delhi on ikäjärjestyksessä viides Intian nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. IIT Delhi tarjoaa alempaan korkeakoulututkintoon johtavaa insinöörikoulutusta yhdeksässä oppiaineessa ja yhdistettyä insinöörin ja maisterivaiheenkoulutusta viidessä oppiaineessa. Näiden lisäksi on monia muitakin ylemmän korkeakoulututkinnon opiskelumahdollisuuksia. Insinööritieteiden ohella opetusta annetaan muun muassa fysikaalisissa tieteissä, johtamisessa sekä humanistisissa ja yhteiskuntatieteissä. Vuonna 2020 IIT Delhissä opiskeli runsas 3 200 opiskelijaa nelivuotisissa koulutusohjelmissa, vajaa 600 viisivuotisissa koulutusohjelmissa ja runsas 2 100 opiskelijaa kaksivuotisissa koulutusohjelmissa. Opiskelijoista vain 35 oli kotoisin Intian ulkopuolelta. Painotus tutkimukseen ja jatko-opintoihin on viime vuosina ollut vahvaa, sillä lukuvuonna 2018-2019 päätoimisia tohtoriopiskelijoita oli runsas 2 100 ja osa-aikaisia noin 650. Perustamisensa jälkeen IIT Delhistä on valmistunut yli 48 000 opiskelijaa. Alemman tekniikan korkeakoulututkinnon on suorittanut yli 15 700 opiskelijaa ja tohtoreita on valmistunut runsas 5 000. Vuonna 2020 ARWU-yliopistoranking luokitteli IIT Delhin maailman kärkiyliopistojen listallaan sijaluokkaan 701-800. Kiinalaisen koulutuspolitiikan välineeksi kehitetyssä ARWU:n vertailussa IIT Delhi oli Intian viidenneksi korkeatasoin korkeakoulu yhdessä samalle tasolle arvioitujen IIT Kharagpurin ja Jawaharlal Nehrun yliopiston kanssa. Times Higher Education luokitteli IIT Delhin jaetulle 4. sijalle Intiassa. Verkkonäkyvyyttä korostava espanjalainen Webometrics- yliopistolistaus IIT Delhin sijoitti maailmanlistansa sijalle 561, Intian neljänneksi korkeimman sijaluvun saaneena yliopistona. Intian kansallisessa korkeakoulujen paremmuusluokittelussa (NIRF) IIT Delhi arvioitiin vuonna 2020 Intian kolmanneksi parhaaksi korkeakouluksi. Tällöin sen edellä oli IIT Madras ja Intian tiedeinstituutti. IIT Delhi kuuluu Intian kärkiyliopistojen kansainvälistymiseksi käynnistetyn Institution of Eminence -ohjelman piiriin. ==Lähteet== ==Aiheesta muualla== *Indian Institute of Technology Delhi (kotisivusto) (iitd.ac.in) *IIT Delhi: Centers (iitd.ac.in) *IIT Delhi and Queensland University's joint PhD programme aims to reach 300 students in 3 years (20.1.2021) (indiatoday.in) Luokka:Intian yliopistot ja korkeakoulut Luokka:Delhin rakennukset ja rakennelmat
James Hall

James Hall voi tarkoittaa: * James Hall (1900–1940), yhdysvaltalainen näyttelijä * James Hall (1811–1898), yhdysvaltalainen geologi * James Hall (1806–1882), kanadalainen poliitikko * James Hall (k. 1612), brittiläinen tutkimusmatkailija
Taylor Spivey

Taylor Spivey (s. 13. huhtikuuta 1991 Redondo Beach) on yhdysvaltalainen triathlonisti. Spivey on kilpaillut triathlonin eliittisarjassa vuodesta 2014 lähtien. MM-tasolla hän kilpaili ensimmäistä kertaa vuonna 2014, mutta vasta vuonna 2016 osallistui useampaan MM-osakilpailuun ollen lopputuloksissa 50. Vuonna 2017 Spivey saavutti MM-tasolla ensimmäiset palkintopallisijan, kun hän oli toinen Leedsin kilpailussa. Hänen lopullinen sijoituksensa MM-sarjassa oli 12. Vuonna 2018 hän oli MM-sarjassa kahdeksas ja vuonna 2019 neljäs. ==Lähteet== Luokka:Yhdysvaltalaiset triathlonistit Luokka:Vuonna 1991 syntyneet Luokka:Elävät henkilöt
Purovita

Purovita (Potamogeton alpinus) on lapavitoihin eli vitoihin kuuluva monivuotinen vesikasvi. Purovidan varsi kasvaa 30–100 senttimetriä pitkäksi. Sen lehdet voivat olla kelluslehtiä, uposlehtiä tai niiden välimuotolehtiä. Uposlehdet ovat ruodittomia ja niiden lapa on 10–20 cm pitkä. Kelluslehdet ovat lyhytruotisia ja niiden lapa on 4–10 cm pitkä. Kukintona on perällinen tähkä, joka on 2–3 cm pitkä. Kukat ovat kaksineuvoisia. Kehä on nelilehtinen ja verhiömäinen. Purovidan hedelmä on luumarjamainen, noin 3 mm pitkä ja vaaleanruskea.Pinkka – Lajintuntemuksen oppimisympäristö: Purovita (Potamogeton alpinus) Laji voi risteytyä ainakin heinävidan (Potamogeton gramineus) kanssa. Suomessa purovita on yleinen koko maan alueella, paitsi Ahvenanmaalla melko harvinainen.Kasviatlas 2018: Purovidan (Potamogeton alpinus) levinneisyys Suomessa. Laji kasvaa Suomessa puroissa, ojissa, lammissa, järvien ja jokien rantavedessä, harvoin maalla. == Lähteet == Luokka:Vidat
Jessica Learmonth

Jessica Learmonth (s. 18. huhtikuuta 1988 Leeds) on brittiläinen triathlonisti ja olympiavoittaja. Learmonth on kilpaillut naisten elittisarjassa vuodesta 2014 lähtien. MM-sarjassa hän kilpaili ensimmäistä kertaa vuonna 2015. Saman vuoden EM-kilpailuissa hän oli 11. Vuonna 2016 Learmonth kilpaili lähinnä ETU Triathlon European Cupissa ja vain muutamassa MM-tason osakilpailussa. Hän saavutti kuitenkin EM-pronssia sprinttikilpailusta. Vuonna 2017 Learmonth kilpaili jo useammassa MM-sarjan osakilpailussa ollen parhaimmillaan toinen Tukholman osakilpailussa ja kolmas Rotterdamin osakilpailussa. Hän oli MM- sarjan loppukilpailun kuudes. Hän voitti myös vuoden 2017 EM-kultaa. Vuonna 2018 Learmonth kilpaili lähinnä ITU MM-sarjassa ollen parhaimmillaan toinen Abu Dhabin osakilpailussa. Kokonaiskilpailussa hän oli viides. Hän oli myös EM-kilpailujen toinen. Vuonna 2019 hän oli toinen Bermudan ja Lausannen osakilpailussa sekä kolmesti kolmas. Learmonth oli kokonaiskilpailun toinen. Vuodelle 2021 siirretyissä Tokion olympialaisissa Learmonth oli mukana Ison- Britannian joukkueessa, joka voitti sekaviestin olympiakultaa. Yksilökilpailussa hän sijoittui yhdeksänneksi. ==Lähteet== Luokka:Brittiläiset triathlonistit Luokka:Brittiläiset olympiavoittajat Luokka:Vuonna 1988 syntyneet Luokka:Elävät henkilöt
Laura Lindemann

Laura Lindemann (s. 26. kesäkuuta 1996) on saksalainen triathlonisti. Lindemann on kilpaillut naisten eliittisarjassa vuodesta 2014 lähtien. MM- sarjassa hän on kilpaillut vuodesta 2015 lähtien. Vuonna 2016 Lindemann kilpaili Rio de Janeiron olympialaisissa 2016. Hän oli uintiosuuden 28., pyöräilyn 31., ja juoksuosuuden 21. Lopputuloksissa hän oli 28. Vuonna 2017 Lindemann saavutti ensimmäisen palkintopallisijan, kun oli kolmas Hampurin osakilpailussa. Vuonna 2018 hän kilpaili useammassa ITU MM-sarjan osakilpailussa. Lindemann oli MM-sarjan kokonaiskilpailun yhdeksäs. Hän oli myös saman vuoden EM-kilpailuissa naisten kilpailussa neljäs ja sekaviestissä kuudes. Vuonna 2019 hän oli MM-sarjan kokonaiskilpailun 10. ==Lähteet== Luokka:Saksalaiset triathlonistit Luokka:Vuonna 1996 syntyneet Luokka:Elävät henkilöt
Kokkolan seurakuntayhtymä

Kokkolan seurakuntayhtymä on Kokkolan kaupungissa toimiva Suomen evankelis- luterilaisen kirkon seurakuntayhtymä, joka koostuu viidestä suomenkielisestä seurakunnasta sekä koko alueen kattavasta ruotsinkielisestä seurakunnasta. Seurakuntayhtymä hoitaa siihen kuuluvien seurakuntien talouden sekä kiinteistö- ja hautaustoimet. Suomenkieliset seurakunnat ovat hallinnollisesti Oulun hiippakunnan alaisuudessa ja kuuluvat Kokkolan rovastikuntaan. Ruotsinkielinen seurakunta on Porvoon hiippakunnan alaisuudessa ja kuuluu Pedersören rovastikuntaan. Yhtymään kuuluvat seurakunnat ovat jäsenmäärän mukaisessa suuruusjärjestyksessä: * Kokkolan suomalainen seurakunta * Karleby svenska församling (Kokkolan ruotsalainen seurakunta) * Kaustisen ja Ullavan seurakunta * Kälviän seurakunta * Lohtajan seurakunta * Halsuan seurakunta == Hallinto == Kokkolan seurakuntayhtymän kaikki kuusi seurakuntaa ovat toiminnallisesti itsenäisiä yksiköitä, joita kutakin johtaa kirkkoherra yhdessä joka neljäs vuosi seurakuntavaaleilla valittavan seurakuntaneuvoston kanssa. Yhtymän seurakunnilla on yhteinen kirkkovaltuusto, joka käyttää ylintä päätösvaltaa yhtymässä. Sen jäsenet valitaan myös seurakuntavaaleilla neljän vuoden välein. Yhteisen kirkkovaltuuston apuna toimii sen nimeämä yhteinen kirkkoneuvosto, joka valmistelee asioita kirkkovaltuustolle. == Herätysliikkeet == Kokkolan seurakuntayhtymä kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Kokkolan alueella on voimakasta kannatusta erityisesti lestadiolaisuuden parissa. Kokkolassa vaikuttavat niin vanhoillislestadiolaisuus kuin rauhansanalaisuus. Kokkolassa on voimakasta kannatusta myös evankelisen herätysliikkeen sekä kansanlähetyksen parissa. Lohtajan ja Kälviän alueella on voimakasta kannatusta evankelisen herätysliikkeen parissa. Kälviällä vaikuttaa jossain määrin myös herännäisyys. == Katso myös == * Uskonto Kokkolassa * Uskonto Keski-Pohjanmaalla == Lähteet == === Viitteet === == Aiheesta muualla == * Kokkolan seurakuntayhtymän verkkosivut Luokka:Kokkolan seurakunnat Luokka:Suomen evankelis-luterilaiset seurakuntayhtymät
Merivita

Merivita (Stuckenia filiformis, syn. Potamogeton filiformis) on kaitavitoihin (Stuckenia) ja aiemmin lapavitoihin eli vitoihin (Potamogeton) kuuluva monivuotinen vesikasvi. Merividan varsi kasvaa 10–50 senttimetriä pitkäksi. Se on rento, ohut, liereä ja alaosasta haarova. Lehdet ovat tupellisia ja kasvavat kierteisesti. Ne ovat kaikki uposlehtiä. Lehtituppi on 0,5–2 cm pitkä, kielekkeellinen ja tummalaitainen. Korvakkeet ovat noin 5 mm pitkiä. Lehtien lapa on ruoditon ja yleensä 5–15 cm pitkä, usein vain 0,2 millimetriä leveä, jouhimainen, tylppä- tai pyöreäkärkinen ja yksisuoninen. Kukintona on perällinen tähkä, jonka perä on 5–20 cm pitkä ja pehmeä, tähkä on 2–10 cm pitkä. Kukat ovat kaksineuvoisia. Kehä on nelilehtinen ja verhiömäinen. Hedelmä on 2–3 mm pitkä, luumarjamainen, vihreä tai ruskea, odaton.Pinkka – Lajintuntemuksen oppimisympäristö: Merivita (Stuckenia filiformis) Suomessa merivita esiintyy yleisenä koko rannikon pituudella. Se kasvaa myös harvinaisena sisämaan vesistöissä, muun muassa Kuusamon ja Kittilän seuduilla.Kasviatlas 2021: Merividan (Stuckenia filiformis) levinneisyys Suomessa. Laji esiintyy Suomessa rannikon murtovesissä ja myös emäksisissä tai neutraaleissa järvissä, varsinkin Pohjois-Suomessa. Se kasvaa matahkossa vedessä, harvoin märällä maalla. == Lähteet == Luokka:Vitakasvit
Pirjo Aittomäki

Pirjo Aittomäki (s. 1963) on suomalainen laulaja. Hän on yksi kolmesta How Many Sisters -lauluyhtyeen jäsenestä yhdessä Mervi Multamäen ja Anna-Mari Kähärän kanssa. Aittomäki liittyi kokoonpanoon vuonna 1989. Hän on esiintynyt ja levyttänyt myös Tango-orkesteri Unton laulusolistina. Aittomäki on kiertänyt Karl Jenkinsin Adiemus -kokoonpanon kanssa ympäri maailmaa. Euroviisuissa on ollut taustalaulajana kahdesti, vuonna 1991 Roomassa ja vuonna 1992 Malmössa. Vuonna 2019 hän osallistui Tangomarkkinoille ja ylsi finaaliin. Musikaalinäyttelijänä Aittomäki on esiintynyt useissa musikaaleissa, kuten musikaaleissa Les Misérables, Aspects of Love ja Astoria. Hänen ensimmäinen soololevynsä nimeltään Meidän piti matkustaa on julkaistu vuonna 2016. == Aiheesta muualla == * Pirjo Aittomäen verkkosivut == Lähteet == Luokka:Suomalaiset laulajat Luokka:Vuonna 1963 syntyneet Luokka:Elävät henkilöt